钦定古今图书集成/明伦汇编/皇极典/第236卷 > 《请颁示御制西岳碑文疏》唐·信安王祎
## 钦定古今图书集成/明伦汇编/皇极典/第236卷 > 《请颁示御制西岳碑文疏》唐·信安王祎

开元十二年，帝幸东都，至华州，命勒石于华岳，帝亲制其文。信安王祎上《言》曰：

“臣伏见御制《西岳碑文》，来从上元，光照下土，群臣捧
戴，游圣难名。臣闻天作高山，气雄兹岳，压洪河而杰
起，凌苍昊而孤标，近当国门，用固京邑。”自巨灵开拓，
往帝巡游，精意尝闻颂声，则未非胜赏难就。盖词翰
无能，不遇非常之君，孰睹非常之事？陛下知其若此，
金声而玉振之，乃发挥睿词，幽赞神化，广大极天地，
“光明融日月，至理洞清微，至功含造化。合而成体，散
而成章，巍乎焕乎，不可得而称。”又复亲纡彩笔，写在
香笺，随手生姿，入神变态，势如飞动，妙绝古今。谅得
之自然，岂因之外物？对扬天休，臣子之常也。美而无
述，过莫大焉。请以御制碑文，颁示四海，使伊昔之后，
自愧不才，率土之臣，咸知所谓。则虽“死之日犹生之
年。”